Avis juridique important

|

31999D0859

1999/859/EY: Neuvoston päätös, tehty 6 päivänä joulukuuta 1999, Slovenian tasavallan liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä

Virallinen lehti nro L 335 , 28/12/1999 s. 0061 - 0066

NEUVOSTON PÄÄTÖS,tehty 6 päivänä joulukuuta 1999,Slovenian tasavallan liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä(1999/859/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan unionin jäsenyyttä hakeneille valtioille osana liittymistä edeltävää strategiaa annettavasta avusta ja erityisesti liittymiskumppanuusjärjestelmän perustamisesta 16 päivänä maaliskuuta 1998 annetun neuvoston asetuksen (EY) N:o 622/98(1) ja erityisesti sen 2 artiklan,ottaa huomioon komission ehdotuksen,sekä katsoo seuraavaa:1) Luxemburgissa kokoontunut Eurooppa-neuvosto totesi, että liittymistä valmisteleva kumppanuus on uusi väline ja vahvistetun liittymistä valmistelevan strategian tärkein osa.2) Asetuksessa (EY) N:o 622/98 säädetään, että neuvosto päättää komission ehdotuksesta määräenemmistöllä kutakin liittymistä valmistelevaa kumppanuutta koskevista periaatteista, ensisijaisista tavoitteista, välitavoitteista ja edellytyksistä sellaisina kuin ne esitetään kullekin hakijavaltiolle sekä niitä koskevista myöhemmistä merkittävistä mukautuksista.3) Yhteisön avun saamisen edellytyksenä on olennaisten edellytysten täyttäminen ja erityisesti Eurooppa-sopimuksiin sisältyvien sitoumusten noudattaminen ja edistyminen Kööpenhaminan arviointiperusteiden täyttämisessä; jos olennainen edellytys jää täyttymättä, neuvosto voi komission ehdotuksesta määräenemmistöllä toteuttaa asiaankuuluvia toimenpiteitä minkä tahansa liittymistä valmistelevan tuen osalta.4) Luxemburgissa kokoontunut Eurooppa-neuvosto on päättänyt, että liittymistä valmistelevan kumppanuuden toteuttamista ja edistymistä yhteisön säännöstön saattamisessa osaksi kansallista lainsäädäntöä tarkastellaan Eurooppa-sopimuksen mukaisissa elimissä.5) Komission vuoden 1999 määräaikaiskertomuksessa esitettiin puolueeton arviointi Slovenian tasavallan jäsenyysvalmisteluista ja yksilöitiin ensisijaisia alueita valmistelujen jatkamista varten.6) Jäsenyyden valmistelemiseksi Slovenian tasavallan olisi ajantasaistettava kansallinen ohjelmansa yhteisön säännöstön saattamiseksi osaksi kansallista lainsäädäntöä; tässä ohjelmassa olisi esitettävä aikataulu liittymistä valmistelevaan kumppanuuteen sisältyvien ensisijaisten tavoitteiden ja välitavoitteiden saavuttamiselle,ON PÄÄTTÄNYT SEURAAVAA:1 artiklaAsetuksen (EY) N:o 622/98 2 artiklan mukaisesti Slovenian tasavallan liittymistä valmistelevaan kumppanuuteen sisältyvät periaatteet, ensisijaiset tavoitteet, välitavoitteet ja edellytykset esitetään tämän päätöksen liitteessä, joka on erottamaton osa päätöstä.2 artiklaLiittymistä valmistelevan kumppanuuden toteuttamista valvotaan Eurooppa-sopimuksen mukaisissa elimissä sekä asianomaisissa neuvoston elimissä, joille komissio raportoi säännöllisesti.3 artiklaTätä päätöstä noudatetaan kolmannesta päivästä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 6 päivänä joulukuuta 1999.Neuvoston puolestaPuheenjohtajaT. HALONEN(1) EYVL L 85, 20.3.1998, s. 1.LIITESLOVENIA: LIITTYMISTÄ VALMISTELEVA KUMPPANUUS 19991. TAVOITTEETLiittymistä valmistelevan kumppanuuden tarkoituksena on luoda yhteiset puitteet niille lisätoimia edellyttäville ensisijaisille tavoitteille, jotka mainitaan komission vuoden 1999 määräaikaiskertomuksessa Slovenian edistymisestä Euroopan unioniin liittymisen valmisteluissa, käytettävissä oleville varoille Slovenian avustamiseksi näiden ensisijaisten tavoitteiden toteuttamisessa sekä kyseiseen apuun liittyville edellytyksille. Liittymistä valmisteleva kumppanuus on perustana useille politiikan välineille, joita käytetään hakijavaltioiden auttamiseksi niiden valmistautuessa jäsenyyteen. Näihin välineisiin kuuluvat muun muassa yhteisön säännöstön hyväksymistä koskeva tarkistettu kansallinen ohjelma, sekä keskipitkän aikavälin talouspolitiikan ensisijaisten tavoitteiden yhteinen arviointi, järjestäytyneen rikollisuuden torjuntaa koskeva sopimus, kansalliset kehittämissuunnitelmat ja muut alakohtaiset suunnitelmat, jotka ovat tarpeen, jotta osallistuminen rakennerahastoihin unioniin liittymisen jälkeen liittymistä edeltävän rakennepolitiikan välineen (Ispa) ja maatalouden ja maaseudun kehittämisen erityisen liittymisohjelman (Sapard) täytäntöönpano ennen unioniin liittymistä olisivat mahdollisia. Kukin näistä välineistä on luonteeltaan erilainen, ja niitä valmistellaan ja ne toteutetaan erityisiä menettelyjä noudattaen. Ne eivät ole olennainen osa tätä kumppanuutta, mutta niiden ensisijaiset tavoitteet ovat kumppanuuden mukaisia.2. PERIAATTEETKunkin hakijavaltion osalta määritetyt keskeisimmät ensisijaiset tavoitteet liittyvät valtioiden kykyyn täyttää Kööpenhaminassa vahvistetut edellytykset, joiden mukaan jäsenyys edellyttää, että:- hakijavaltiossa on vakaat instituutiot, jotka takaavat demokratian, oikeusvaltion, ihmisoikeudet sekä vähemmistöjen kunnioittamisen ja suojelemisen;- hakijavaltiossa on toimiva markkinatalous, ja se pystyy selviytymään kilpailupaineesta ja markkinavoimista unionissa;- hakijavaltio pystyy vastaamaan jäsenyyden mukanaan tuomista velvoitteista, mukaan lukien poliittisen unionin sekä talous- ja rahaliiton tavoitteiden noudattaminen.Madridissa kokoontunut Eurooppa-neuvosto korosti hakijavaltioiden tarvetta mukauttaa hallintorakenteensa yhteisön politiikkojen moitteettoman toiminnan varmistamiseksi liittymisen jälkeen, ja Luxemburgissa kokoontunut Eurooppa-neuvosto korosti, että yhteisön säännöstön saattaminen osaksi kansallista lainsäädäntöä on välttämätöntä, mutta yksinään riittämätöntä; on tarpeen varmistaa, että sitä todella sovelletaan.3. ENSISIJAISET TAVOITTEET JA VÄLITAVOITTEETKomission määräaikaiskertomuksissa on tuotu esiin se, että hakijavaltioiden on vielä toteutettava tietyillä aloilla laajoja toimia valmistautuakseen unioniin liittymiseen. Tämä tilanne edellyttää välitavoitteiden määrittelemistä ensisijaisille tavoitteille, ja niihin kuhunkin on liityttävä asianomaisten valtioiden kanssa yhdessä asetetut selkeät tavoitteet, joiden saavuttamisesta riippuu hakijavaltioille myönnettävän avun määrä sekä jo joidenkin valtioiden kanssa käynnissä olevissa neuvotteluissa edistyminen ja muiden hakijavaltioiden kanssa käytävien neuvottelujen käynnistäminen. Ensisijaiset tavoitteet ja välitavoitteet on tarkistetussa liittymistä valmistelevassa kumppanuudessa edelleen jaettu kahteen ryhmään eli lyhyen ja keskipitkän aikavälin tavoitteisiin. Lyhyen aikavälin tavoitteiden valinnassa on perusteena käytetty Slovenian realistisia mahdollisuuksia toteuttaa tavoitteet tai edistyä merkittävästi niiden toteuttamisessa vuoden 2000 loppuun mennessä. Keskipitkän aikavälin ensisijaisiksi tavoitteiksi määriteltyjen tavoitteiden toteuttamisen oletetaan vievän yli vuoden, vaikkakin toteuttamisen olisi myös niiden osalta mahdollisuuksien mukaan alettava jo vuoden 2000 aikana. Vuoden 1998 liittymistä valmistelevan kumppanuuden tavoitteiden toteuttamiseksi aikaan saatua edistymistä arvioidaan vuoden 1999 määräaikaiskertomuksessa. Tätä arviointia on käytetty muotoiltaessa nykyisen kumppanuuden tavoitteita.Slovenia toimitti tarkistetun version yhteisön säännöstön hyväksymistä koskevasta kansallisesta ohjelmastaan 31 toukokuuta 1999. Siinä määritellään aikataulu ensimmäiseen liittymiskumppanuuteen perustuvien ensisijaisten tavoitteiden ja välitavoitteiden toteuttamiselle sekä tarvittavat hallintorakenteet ja rahavarojen määrä.Liittymistä valmistelevassa kumppanuudessa mainitaan Slovenian jäsenyysvalmistelujen ensisijaiset alat. Slovenian on kuitenkin huolehdittava kaikista määräaikaiskertomuksessa mainituista asioista. Tärkeää on myös, että Slovenia täyttää lainsäädännöllistä lähentämistä ja yhteisön säännöstön täytäntöönpanoa koskevat sitoumuksensa Eurooppa-sopimuksen mukaisten sitoumusten, analyyttisen tarkastelun ja neuvotteluprosessin mukaisesti. Olisi pidettävä mielessä, että yhteisön säännöstön saattaminen osaksi kansallista lainsäädäntöä ei yksinään riitä, vaan on myös tarpeen varmistaa, että sitä todella sovelletaan unionissa voimassa olevien perusteiden mukaisesti. Kaikilla jäljempänä mainituilla aloilla tarvitaan yhteisön säännöstön uskottavaa ja tehokasta voimaan saattamista ja täytäntöönpanoa.Komission määräaikaiskertomuksen analyysin perusteella Slovenialle on määritetty jäljempänä esitetyt lyhyen ja keskipitkän aikavälin ensisijaiset tavoitteet sekä välitavoitteet.3.1 Lyhyen aikavälin tavoitteet (2000)Taloudelliset arviointiperusteet- Slovenian on edistettävä kilpailukykyä markkinatalouteen perustuvalla yritysten rakenneuudistuksella. Maan on toteutettava toimenpiteitä kotimaisten ja sisäisten investointien edistämiseksi. Sen on yksinkertaistettava oikeudellisia ja hallinnollisia menettelyitä sekä edistettävä pienten ja keskisuurten yritysten kehittämistä.- Slovenian on aloitettava yksityistämisohjelman täytäntöönpano pankki- ja vakuutusalalla sekä saatettava yksityistäminen päätökseen.- Maan on toteutettava rakenneuudistusohjelma teräsalalla Euroopan unionin vaatimusten mukaisesti.- Sen on jatkettava julkisen talouden rakenneuudistusta ja uudistettava myös eläkejärjestelmä.- Sen on parannettava konkurssimenettelyitä ja sujuvoitettava täytäntöönpanoa.Sisämarkkinat- Julkiset hankinnat: Slovenian on jatkettava yhdenmukaistamista yhteisön säännöstön kanssa.- Teollis- ja tekijänoikeudet: Slovenian on annettava teollisoikeuksia koskeva uusi laki ja otettava käyttöön lisäsuojatodistus. Maan on lujitettava teollis- ja tekijänoikeusvirastoa. Sen on vahvistettava hallinnon valmiuksia ja torjuttava erityisesti rahanväärennystä mm. rajavalvontaa vahvistamalla.- Yhtiöoikeus: Slovenian on saatettava yhdenmukaistaminen yhteisön säännöstön kanssa päätökseen ja luovuttava käytettävää kieltä koskevista syrjivistä vaatimuksista.- Tietosuoja: Slovenian on perustettava riippumaton valvontaviranomainen.- Tavaroiden vapaa liikkuvuus: Slovenian on pantava puitelainsäädäntö täytäntöön. Maan on aloitettava uuden lähestymistavan mukaisten direktiivien saattaminen osaksi kansallista lainsäädäntöä sekä edettävä teknisen lainsäädännön mukauttamisessa. Maan on uudistettava standardi- ja mittausviraston rakenne niin, että sen sääntely-, standardointi-, akkreditointi- ja varmentamistehtävät erotetaan toisistaan.- Pääomien vapaa liikkuvuus: Slovenian on nopeutettava ulkomaisia suoria sijoituksia. koskevan lainsäädännön mukauttamista vielä rajoituksia sisältävillä aloilla, erityisesti rahoitus-, liikenne-, televiestintä- ja tiedotusvälinealalla.- Kilpailu: Slovenian on pantava kilpailulait täytäntöön ja annettava niihin liittyviä säännöksiä. Maan on lujitettava kilpailuvirastoa. Maan on annettava ja alettava panna valtiontukia koskeva lainsäädäntö täytäntöön sekä lujitettava valtiontuen valvontaviranomaista. Sen on laadittava valtiontukien määritys ja jatkettava vuotuisten valtiontukikertomusten laatimista.- Televiestintä: Slovenian on annettava uusi televiestintälaki ja perustettava riippumaton televiestintäalan sääntelyviranomainen.- Audiovisuaaliala: Slovenian on saatettava päätökseen lainsäädännön yhdenmukaistaminen yhteisön säännöstön kanssa.- Verotus: Slovenian on suljettava verottomien tavaroiden myymälät maarajoilla. Sen on varmistettava, että uudet verotoimenpiteet ovat yritysverotuksen toimintasääntöjen periaatteiden mukaisia.Maatalous- Slovenian on jatkettava eläinlääkintä- ja kasvinsuojelualaa koskevan lainsäädännön yhdenmukaistamista yhteisön säännöstön kanssa sekä rajatarkastusasemien perustamista ja laitteilla varustamista erityisesti Kroatian vastaisella maarajalla, Koperin satamassa ja Ljubljanan lentoasemalla.Liikenne- Slovenian on yhdenmukaistettava meriturvallisuutta koskeva lainsäädäntö yhteisön säännöstön kanssa.Ympäristö- Slovenian on annettava uusi vesilaki ja sen täytäntöönpanoasetukset.- Slovenian on saatettava päätökseen erityisten tarkkojen direktiivikohtaisten yhdenmukaistamisohjelmien ja täytäntöönpanostrategioiden laatiminen (erityisesti jätehuollon, ilmansaasteiden valvonnan, yhdennetyn teollisuuden saasteiden valvonnan ja riskienhallinnan, kemikaalien, geneettisesti muunnettujen organismien ja säteilysuojauksen osalta).- Sen on kehitettävä sellainen investointien rahoitusta koskeva (direktiivikohtainen) suunnitelma, joka perustuu arvioon mukauttamisesta vuosittain aiheutuvista kustannuksista sekä realistisista julkisista ja yksityisistä vuotuisista rahoituslähteistä.- Sen on saatettava päätökseen ympäristövaikutusten arviointia koskevan direktiivin saattaminen osaksi kansallista lainsäädäntöä ja pantava direktiivi täytäntöön.Työ- ja sosiaaliasiat- Slovenian on tuettava erityisesti työmarkkinaosapuolten kahdenvälisellä vuoropuhelulla työmarkkinaosapuolten pyrkimyksiä valmiuksien parantamiseksi yhteisön säännöstön kehittämiseen ja täytäntöönpanoon.- Slovenian on laadittava yhteisen työllisyyspolitiikkakatsauksen avulla kansallinen työllistämisstrategia mahdollista myöhempää Euroopan työllistämisstrategiaan osallistumista varten.Oikeus- ja sisäasiat- Slovenian on pantava uusi ulkomaalais- ja turvapaikkalaki täytäntöön mahdollistaakseen täysimääräisen osallistumisen Schengenin tietojärjestelmään.- Slovenian on ratifioitava rikoksen tuottaman hyödyn rahanpesua koskeva Euroopan neuvoston yleissopimuslahjontaa koskeva rikosoikeudellinen yleissopimus ja lahjonnan torjuntaa koskeva OECD:n yleissopimus.- Sen on vahvistettava valmiuksia rahanpesun torjumiseksi.Hallinnon ja oikeuslaitoksen toimintakyvyn tehostaminen, EU-varojen hallinnointi ja valvonta mukaan lukien- Slovenian on nopeutettava julkishallinnon uudistusta ja otettava käyttöön virkamieslaki.- Phare(1), Ispa(2) ja Sapard(3): Slovenian on kehitettävä edelleen kansallista kehittämissuunnitelmaa ja maaseudun kehittämissuunnitelmaa. Maan on annettava oikeudelliset, hallinnolliset (tilintarkastuskäsikirja ja kirjausketju) sekä talousarviota koskevat puitteet Ispan ja Sapardin ohjelmointia ja hallinnointia varten. Tämä edellyttää myös järjestelmällistä ympäristövaikutusten arviointia koskevan järjestelmän käyttöönottoa sekä yhteisön varoista yhteisrahoitusta saaneisiin hankkeisiin sovellettavia, julkisia hankintoja koskevia sääntöjä, jotka ovat yhteensopivia yhteisön säännösten kanssa. Slovenian on lisäksi perustettava toimiva maksajavirasto Sapardia varten.- Slovenian on täydennettävä sisäisen ja ulkoisen varainhoidon valvonnan oikeudellista kehystä sekä perustettava varojenkäyttöyksiköihin sisäisiä tarkastus/valvontayksiköitä.- Slovenian on pantava täytäntöön tehokas maarekisterijärjestelmä, myös uudistettava aluesuunnittelukehys ja tietokoneistettava maarekisteri.3.2 Keskipitkän aikavälin tavoitteetPoliittiset arviointiperusteet- Sen on jatkettava ponnisteluja jäljellä olevien rajakysymysten ratkaisemiseksi Kroatian kanssa.Taloudelliset arviointiperusteet- Slovenian on saatettava päätökseen valtion omistamien yleishyödyllisten laitosten rakenneuudistus, kaupallistaminen ja vapauttaminen sekä varmistaa samalla kilpailun ja hintojen vapauttaminen.- Sen on jatkettava pääomamarkkinoiden uudistusta ja taattava vähemmistöosakkaille parempi suoja.- Slovenian on otettava käyttöön julkisen talouden valvontaa koskeva vuotuinen menettely, jolla pyritään saattamaan julkisen talouden raportointi, seuranta ja valvonta sekä erityisesti julkisen talouden tila EU:n menettelyjen mukaiseksi.Sisämarkkinat- Julkiset hankinnat: Slovenian on poistettava 10 prosentin hintaetuus kotimaisilta tarjoajilta.- Tekijän- ja teollisuusoikeudet: Slovenian on saatettava yhdenmukaistaminen päätökseen.- Tavaroiden vapaa liikkuvuus: Slovenian on saatettava päätökseen alakohtaisen lainsäädännön antaminen ja yhdenmukaistaminen eurooppalaisten standardien kanssa. Maan on turvattava asianmukaiset täytäntöönpanorakenteet kaikkien alojen osalta. Sen on perustettava markkinavalvontajärjestelmä.- Pääomien vapaa liikkuvuus: Slovenian on poistettava ulkomaisten oikeushenkilöiden lyhytaikaisia liiketoimia ja kiinteistöjen hankkimista koskevat jäljellä olevat rajoitukset ja saatettava pääomavirtojen vapauttaminen päätökseen.- Henkilöiden vapaa liikkuvuus: Slovenian on saatettava päätökseen tutkintotodistusten vastavuoroisen tunnustamisen yhdenmukaistaminen yhteisön säännöstön kanssa.- Palveluiden vapaa liikkuvuus: Slovenian on varmistettava rahoituspalveluiden tehokas valvonta.- Kilpailu: Slovenian on lujitettava kilpailu- ja valtiontukiviranomaisia ja -menettelyjä. Maan on parannettava avoimuutta, tiedonkulkua, koordinointia ja koulutusta kaikilla hallinnon tasoilla.- Verotus: Slovenian on poistettava arvonlisä- ja valmisteverojärjestelmän sekä Euroopan unionin säännöstön välillä vielä olevat eroavaisuudet erityisesti panemalla täytäntöön alv:n siirtymämenettelyn ja korottamalla tupakan ja alkoholijuomien valmisteveroa. Maan on tarkasteltava uudelleen voimassa olevia lakeja ja varmistettava, että ne ovat yritysverotuksen toimintasääntöjen mukaisia.- Kuluttajansuoja: Slovenian on jatkettava yhdenmukaistamista yhteisön säännöstön kanssa sekä lujitettava markkinavalvontaa ja täytäntöönpanoviranomaisia.- Tulli: Slovenian on saatettava päätökseen yhdenmukaistaminen yhteisön säännöstön kanssa ja annettava vapaa-alueita koskevat säännökset ja määräykset. Maan on lujitettava rajavalvontaa, kehitettävä tullihallinnon toimintakykyä ja jatkettava tietokoneistamista. Sen on jatkettava petosten ja korruption torjuntaa.Maatalous- Slovenian on lujitettava yhteisen maatalouspolitiikan hallintomekanismeja ja -rakenteita (valvottava maataloustuotteiden markkinoita sekä toteutettava rakenteiden ja maaseudun kehittämistä koskevia toimenpiteitä, perustettava elimiä ja valvontamekanismeja).- Slovenian on saatettava päätökseen eläinlääkintä- ja kasvinsuojelualaa koskevan lainsäädännön yhdenmukaistaminen yhteisön säännöstön kanssa ja täytäntöönpano. Sen on saatettava päätökseen eläinten merkitsemisjärjestelmän kehittäminen. Sen on otettava käyttöön laadunvalvontajärjestelmä (Hazard Analysis Critical Control Point) sekä eläinjätteiden käsittelyä, lihankäsittely- ja maidontuotantolaitosten nykyaikaistamista jäännöstuotteiden osalta sekä zoonoosin valvontaa koskevat ohjelmat. Maan on täydennettävä valvontajärjestelmiä yhteisön tulevilla ulkorajoilla.- Slovenian on nykyaikaistettava elintarviketehtaat ja saatettava päätökseen elintarvikealan rakenneuudistus.Kalastus- Slovenian on kehitettävä toimintavalmiuksia yhteisen kalastuspolitiikan täytäntöönpanoon ja soveltamiseen sekä otettava käyttöön asianmukaisia institutionaalisia voimavaroja ja välineistöä keskus- ja alueellisen tason tarkastusten ja valvonnan osalta.Energia- Slovenian on varmistettava jatkossakin ydinturvallisuuden korkea taso (seismisten riskien arvioinnin huomioon ottaen) Krskon ydinvoimalassa.- Slovenian on jatkettava energiatehokkuuden parantamista ja toteutettava öljyn varastointia koskevat vaatimukset.- Maan on valmistauduttava energian sisämarkkinoihin, erityisesti sähkön ja kaasun sisämarkkinoita koskevien direktiivien soveltamiseen (myös mukautettava energianhinnat niiden todelliselle kustannustasolle ja perustettava sääntelyviranomainen).- Sen on lujitettava sääntelyrakenteita ydinturvallisuuden ja säteilysuojan osalta.Liikenne- Slovenian on yhdemnukaistettava lainsäädäntöä yhteisön säännöstön kanssa lentoliikenteen (erityisesti lentoturvallisuus ja lennonjohto), tieliikenteen (markkinoille pääsy, liikenneturvallisuus, vaarallisten tavaroiden kuljetus ja verotus) ja meriliikenteen alalla.Työ- ja sosiaaliasiat- Slovenian on saatettava Euroopan unionin lainsäädäntö osaksi kansallista lainsäädäntöä työterveyden ja -turvallisuuden, työoikeuden, naisten ja miesten yhtäläisen kohtelun ja kansanterveyden alalla sekä täytäntöönpantava se. Sen on lujitettava näihin aloihin erityisesti työsuojeluviranomaisiin ja työterveys- ja työturvallisuusvirastoon liittyviä ja sosiaaliturvan yhteensovittamisessa tarvittavia hallintorakenteita.Taloudellinen ja sosiaalinen yhteenkuuluvuus- Slovenian on laadittava taloudellisen ja sosiaalisen yhteenkuuluvuuden alalla kansallinen toimintamalli. Slovenian on valmistauduttava aluekehitysohjelman ja yhteisöaloitteiden täytäntöönpanoon. Maan on parannettava hallintorakenteita. Sen on organisoitava budjettijärjestelmä ja siihen liittyvät menettelyt rakennerahastojen standardien, myös ennakko- ja jälkiarvioinnin, mukaisesti.Ympäristö- Slovenian on pantava lainsäädäntö täytäntöön jätehuollon, ilmansaasteiden valvonnan, teollisuuden saasteiden valvonnan, riskienhallinnan, kemikaalien, geneettisesti muunnettujen organismien ja säteilysuojauksen alalla.- Sen on lujitettava hallintokykyä kaikilla tasoilla.- Sen on sisällytettävä kestävän kehityksen periaatteet kaikkien muiden alakohtaisten politiikkojen määritelmiin ja täytäntöönpanoon.Oikeus- ja sisäasiat- Slovenian on edelleen tehostettava lainvalvontaelinten toimintaa (henkilöstön määrä, koulutus ja välineistä). Sen on jatkettava järjestäytyneen rikollisuuden, naisten, lasten ja huumausaineiden kaupan sekä korruption torjuntaa. Sen on huolehdittava aiempaa paremmasta koordinoinnista lainvalvontaelinten välillä.- Sen on jatkettava viisumilainsäädännön ja -käytännön asteittaista yhdenmukaistamista Euroopan unionin säännöstön ja käytännön kanssa.Hallinnon ja oikeuslaitoksen toimintakyvyn tehostaminen, EU-varojen hallinnointi ja valvonta mukaan lukien- Slovenian on parannettava oikeusjärjestelmän toimintaa, myös täytettävä avoimet virat, koulutettava tuomarikuntaa yhteisöoikeuden alalla ja annettava lainsäädäntöä siviiliasioiden vaihtoehtoisten ratkaisumenettelyjen luomiseksi. Sen on siirrettävä tiettyjä tehtäviä tuomioistuimilta notaareille.- Slovenian on annettava julkisia laitoksia koskevaa lainsäädäntöä.- Maan on lujitettava julkisen varainhoidon valvontaa asianmukaisella henkilöstöllä, koulutuksella ja välineistöllä.- Sen on lujitettava tilastointivalmiuksia.4. OHJELMATVuosille 1995-1999 myönnetyt Pharen määrärahat ovat yhteensä 126 miljoonaa euroa. Berliinissä 24-25 päivänä maaliskuuta 1999 kokoontuneen Eurooppa-neuvoston sopimuksen seurauksena hakijavaltioiden rahoitustuki sisältää vuosien 2000-2006 välisenä ajanjaksona tukea maataloutta ja maaseudun kehittämistä koskeville liittymistä valmisteleville toimenpiteille liittymistä edeltävän Sapard-välineen (Neuvoston asetus (EY) N:o 1268/1999, EYVL L 161, 26.6.1999, s. 87) ja rakennetuen Ispa-välineen (Neuvoston asetus (EY) N:o 1267/1999, EYVL L 161, 26.6.1999, s. 73) avulla, joissa annetaan etusija toimenpiteille, jotka ovat samanlaisia kuin liittymistä edeltävänä aikana koheesiorahaston tukea saavat toimenpiteet. Näillä kansallisilla määrärahoilla Slovenia voi myös rahoittaa osittain osallistumisensa yhteisön ohjelmiin, tutkimusta ja teknologista kehittämistä koskeva viides puiteohjelma mukaan lukien (EYVL L 26, 1.2.1999, s. 1). Lisäksi Slovenia voi saada rahoitusta suoraan yhteisön säännöstöön liittyvistä monia valtioita koskevista ohjelmista. Hakijavaltioiden yhteisrahoitusta edellytetään järjestelmällisesti kaikille investointihankkeille. Vuodesta 1998 lähtien komissio on työskennellyt Euroopan investointipankin ja kansainvälisten rahoituslaitosten, erityisesti Euroopan jälleenrakennus- ja kehityspankin sekä Maailmanpankin kanssa liittymistä edeltävän ajan painopisteitä koskevien hankkeiden yhteisrahoituksen helpottamiseksi.5. EHDOLLISUUSEdellytyksenä sille, että hankkeita rahoitetaan yhteisön tuella näiden kolmen liittymistä edeltävän välineen, Pharen, Ispan ja Sapardin kautta, on Slovenian osalta se, että se täyttää Eurooppa-sopimuksen mukaiset sitoumuksensa, edistyy Kööpenhaminan arviointiperusteiden täyttämisessä ja erityisesti tämän liittymistä valmistelevan kumppanuuden erityisten ensisijaisten tavoitteiden täyttämisessä vuonna 2000. Näiden yleisten edellytysten täyttämättä jättäminen voisi johtaa neuvoston päätökseen rahoitustuen lopettamisesta toistaiseksi asetuksen (EY) N:o 622/98 4 artiklan mukaisesti.6. VALVONTALiittymistä edeltävän kumppanuuden täytäntöönpanoa valvotaan Eurooppa-sopimuksen puitteissa. Kuten Luxemburgin Eurooppa-neuvostossa korostettiin, on tärkeätä, että Eurooppa-sopimuksen toimielimet ovat edelleen ne puitteet, joissa yhteisön säännöstön saattamista osaksi kansallista lainsäädäntöä voidaan tutkia samoin perustein riippumatta siitä, onko neuvottelut aloitettu vai ei. Liittymistä valmistelevan kumppanuuden asiaankuuluvista osista keskustellaan vastaavissa alakomiteoissa. Assosiaatiokomitea keskustelee yleiskehityksestä, edistyksestä ja sen ensisijaisten tavoitteiden täyttämisessä vastaan tulleista ongelmista, sekä välitavoitteista sekä erityiskysymyksistä, jotka alakomiteat ovat antaneet sille käsiteltäväksi.Pharen hallintokomitea varmistaa, että kaikkien kolmen liittymistä edeltävän välineen Pharen, Ispan ja Sapardin nojalla tehdyt rahoituspäätökset ovat sopusoinnussa toistensa sekä liittymistä valmistelevien kumppanuuksien kanssa, kuten koordinointiasetuksessa on säädetty (neuvoston asetus (EY) N:o 1266/1999, EYVL L 161, 26.6.1999, s. 68).Liittymistä valmistelevan kumppanuuden mukauttamista jatketaan tarvittaessa asetuksen (EY) N:o 622/98 2 artiklan mukaisesti.(1) Phare: Puolan ja Unkarin yhteensovitetun avun toimintaohjelma.(2) Ispa: Liittymistä edeltävä rakennepolitiikan väline.(3) Sapard: Maatalouden ja maaseudun kehittämisen erityinen liittymisohjelma.TIEDOTUS KAIKILLE LUKIJOILLEAsia: KuukausihakemistotVirallisen lehden L- ja C-sarjan huhtikuun 1999 aakkosellinen hakemisto ja luokiteltu hakemisto ovat nyt saatavissa.EUR-OP:n tavoitteena on julkaista myöhempien kuukausien hakemistot pikaisesti, kahden viikon välein, ja saada hakemistot ajan tasalle vuoden 2000 alkuun mennessä.Pahoittelemme pitkää viivettä, joka on johtunut sisäisen tuotantomenettelyn muutoksista, ja vakuutamme, että nämä ongelmat eivät tule toistumaan vuoden 2000 tilausten osalta.Esitämme anteeksipyyntömme mahdollisten viiveen aiheuttamien haittojen vuoksi.


title: 2012/657/EU: Neuvoston päätös, annettu 22 päivänä lokakuuta 2012 , alueiden komitean itävaltalaisen jäsenen ja itävaltalaisen varajäsenen nimeämisestä

text:
               24.10.2012

               FI

               Euroopan unionin virallinen lehti

               L 294/8

         NEUVOSTON PÄÄTÖS,
   annettu 22 päivänä lokakuuta 2012,
   alueiden komitean itävaltalaisen jäsenen ja itävaltalaisen varajäsenen nimeämisestä
   (2012/657/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Itävallan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Yksi alueiden komitean jäsenen paikka on vapautunut Markus LINHARTin toimikauden päätyttyä.

               (3)

               Yksi alueiden komitean varajäsenen paikka vapautuu, kun Hannes WENINGER nimetään alueiden komitean jäseneksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseneksi:

                           —

                           Hannes WENINGER, Geschäftsführender Gemeinderat und Abgeordneter zum Nationalrat

                     ja

               b)

               varajäseneksi:

                           —

                           Markus LINHART, Bürgermeister.

         2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 22 päivänä lokakuuta 2012.

            Neuvoston puolesta

            Puheenjohtaja

         S. ALETRARIS

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


title: 2012/553/EU, Euratom: Euroopan parlamentin päätös, 10. toukokuuta 2012 , Euroopan unionin yleiseen talousarvioon varainhoitovuonna 2010 liittyvien tilien päättämisestä, pääluokka III – Komissio

text:
               17.10.2012

               FI

               Euroopan unionin virallinen lehti

               L 286/98

         EUROOPAN PARLAMENTIN PÄÄTÖS,
   10. toukokuuta 2012,
   Euroopan unionin yleiseen talousarvioon varainhoitovuonna 2010 liittyvien tilien päättämisestä, pääluokka III – Komissio
   (2012/553/EU, Euratom)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2010 (1),

               —

               ottaa huomioon Euroopan unionin tilinpäätöksen varainhoitovuodelta 2010 (COM(2011) 473 – C7-0256/2011) (2),

               —

               ottaa huomioon komission kertomuksen varainhoitovuotta 2009 koskevien vastuuvapauden myöntämispäätösten seurannasta (COM(2011) 736) sekä kertomuksen liitteinä olevat komission yksiköiden valmisteluasiakirjat (SEC(2011) 1350 ja SEC(2011) 1351),

               —

               ottaa huomioon 1. kesäkuuta 2011 päivätyn komission tiedonannon ”Yhteenveto komission hallintosaavutuksista vuonna 2010” (COM(2011) 323),

               —

               ottaa huomioon komission vuosikertomuksen vastuuvapauden myöntävälle viranomaiselle vuonna 2010 toimitetuista sisäisistä tarkastuksista (COM(2011) 643) sekä kertomuksen liitteenä olevan komission yksiköiden valmisteluasiakirjan (SEC(2011) 1189),

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2010 ja toimielinten vastaukset (3) sekä tilintarkastustuomioistuimen erityiskertomukset,

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman, varainhoitovuotta 2010 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon neuvoston 21. helmikuuta 2012 antaman suosituksen varainhoitovuoden 2010 talousarvion toteuttamista koskevan vastuuvapauden myöntämisestä komissiolle (06081/1/2012 – C7-0053/2012) ja toteaa, että Yhdistynyt kuningaskunta, Alankomaat ja Ruotsi ovat ensimmäisen kerran kieltäytyneet suosittelemasta vastuuvapauden myöntämistä,

               —

               ottaa huomioon neuvoston 21. helmikuuta 2012 antaman suosituksen varainhoitovuoden 2010 talousarvion toteuttamista koskevan vastuuvapauden myöntämisestä toimeenpanovirastoille (06084/2012 – C7-0052/2012),

               —

               ottaa huomioon Euroopan unionin toiminnasta tehdyn sopimuksen 317, 318 ja 319 artiklan ja Euratomin perustamissopimuksen 106 a artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 55, 145, 146 ja 147 artiklan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19 päivänä joulukuuta 2002 annetun neuvoston asetuksen (EY) N:o 58/2003 (6) ja erityisesti sen 14 artiklan 2 ja 3 kohdan,

               —

               ottaa huomioon työjärjestyksen 76 artiklan ja liitteen VI,

               —

               ottaa huomioon talousarvion valvontavaliokunnan mietinnön ja lausunnot valiokunnilta, joita asia koskee (A7-0098/2012),

               A.

               ottaa huomioon, että Euroopan unionin toiminnasta tehdyn sopimuksen 318 artiklan mukaan komissio antaa talousarvion toteuttamista koskevat tilit ja laatii taseen, johon on merkitty unionin varat ja vastuut;

               1.

               hyväksyy Euroopan unionin yleiseen talousarvioon varainhoitovuonna 2010 liittyvien tilien päättämisen;

               2.

               esittää huomautuksensa päätöslauselmassa, joka on erottamaton osa päätöksiä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka III – Komissio ja toimeenpanovirastot, sekä 10. toukokuuta 2012 annettavassa päätöslauselmassa tilintarkastustuomioistuimen erityiskertomuksista komissiota koskevassa varainhoitovuoden 2010 vastuuvapausmenettelyssä (7);

               3.

               kehottaa puhemiestä välittämään tämän päätöksen neuvostolle, komissiolle, Euroopan unionin tuomioistuimelle, tilintarkastustuomioistuimelle ja Euroopan investointipankille sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL L 64, 12.3.2010.

      (2)  EUVL C 332, 14.11.2011, s. 1.

      (3)  EUVL C 326, 10.11.2011, s. 1.

      (4)  EUVL C 332, 14.11.2011, s. 134.

      (5)  EYVL L 248, 16.9.2002, s. 1.

      (6)  EYVL L 11, 16.1.2003, s. 1.

      (7)  Hyväksytyt tekstit, P7_TA(2012)0154 (ks. tämän virallisen lehden sivu 68).


title: 2008/79/EY,Euratom: Neuvoston päätös, tehty 20 päivänä joulukuuta 2007 , yhteisöjen tuomioistuimen perussäännöstä tehdyn pöytäkirjan muuttamisesta

text:
               29.1.2008

               FI

               Euroopan unionin virallinen lehti

               L 24/42

      NEUVOSTON PÄÄTÖS,
   tehty 20 päivänä joulukuuta 2007,
   yhteisöjen tuomioistuimen perussäännöstä tehdyn pöytäkirjan muuttamisesta
   (2008/79/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 245 artiklan toisen kohdan,
   ottaa huomioon Euroopan atomienergiayhteisön perustamissopimuksen ja erityisesti sen 160 artiklan toisen kohdan,
   ottaa huomioon yhteisöjen tuomioistuimen 11 päivänä heinäkuuta 2007 esittämän pyynnön,
   ottaa huomioon komission 20 päivänä marraskuuta 2007 antaman lausunnon,
   ottaa huomioon Euroopan parlamentin 29 päivänä marraskuuta 2007 antaman lausunnon,
   sekä katsoo seuraavaa:
   On määrättävä mahdollisuudesta poiketa yhteisöjen tuomioistuimen perussäännöstä tehdyn pöytäkirjan tietyistä asian käsittelyä koskevista määräyksistä, kun vapauteen, turvallisuuteen ja oikeuteen perustuvaa aluetta koskevia ennakkoratkaisupyyntöjä varten otetaan käyttöön kiireellinen ennakkoratkaisumenettely, ja määräyksessä, jossa kyseiset poikkeukset sallitaan, on asianmukaista mainita myös nopeutettu menettely, josta määrätään yhteisöjen tuomioistuimen työjärjestyksessä,
   ON PÄÄTTÄNYT SEURAAVAA:
   1 artikla
   Lisätään yhteisöjen tuomioistuimen perussäännöstä tehtyyn pöytäkirjaan 23 artiklan jälkeen seuraava artikla:

      ”23a artikla
      Työjärjestyksessä voidaan määrätä nopeutetusta menettelystä ja vapauteen, turvallisuuteen ja oikeuteen perustuvaa aluetta koskevien ennakkoratkaisupyyntöjen osalta kiireellisestä menettelystä.
      Näissä menettelyissä voidaan kirjelmien tai kirjallisten huomautusten jättämiselle määrätä määräaika, joka on 23 artiklassa määrättyä määräaikaa lyhyempi, ja 20 artiklan neljännestä kohdasta poiketen voidaan määrätä, että julkisasiamies ei anna ratkaisuehdotusta.
      Kiireellisessä menettelyssä voidaan lisäksi määrätä rajoituksista sen suhteen, millä 23 artiklassa mainituilla asianosaisilla ja muilla osapuolilla on oikeus jättää kirjelmiä tai kirjallisia huomautuksia, ja erittäin kiireellisissä tapauksissa voidaan määrätä, että kirjallista käsittelyä ei toteuteta.”

   2 artikla
   Tämä päätös tulee voimaan sen julkaisemista Euroopan unionin virallisessa lehdessä seuraavan toisen kuukauden ensimmäisenä päivänä.

      Tehty Brysselissä 20 päivänä joulukuuta 2007.

            Neuvoston puolesta

            Puheenjohtaja

         F. NUNES CORREIA


title: 2010/1/: Komission päätös, annettu 23 päivänä joulukuuta 2009 , luonnontieteiden ja uusien teknologioiden etiikkaa käsittelevän eurooppalaisen työryhmän toimikauden jatkamisesta

text:
               5.1.2010

               FI

               Euroopan unionin virallinen lehti

               L 1/8

         KOMISSION PÄÄTÖS,
   annettu 23 päivänä joulukuuta 2009,
   luonnontieteiden ja uusien teknologioiden etiikkaa käsittelevän eurooppalaisen työryhmän toimikauden jatkamisesta
   (2010/1/EU)
   EUROOPAN KOMISSIO, joka
   ottaa huomioon Euroopan unionista tehdyn sopimuksen ja Euroopan unionin toiminnasta tehdyn sopimuksen,
   sekä katsoo seuraavaa:

               (1)

               Euroopan komissio päätti marraskuussa 1991 sisällyttää etiikan yhteisön tutkimuksen ja teknologian kehittämisen päätöksentekoprosesseihin perustamalla bioteknologian eettisiä näkökohtia käsittelevän eurooppalaisen neuvonantajaryhmän (Group of Advisers on the Ethical Implications of Biotechnology, GAEIB).

               (2)

               Komissio päätti 16 päivänä joulukuuta 1997 korvata GAEIB:n luonnontieteiden ja uusien teknologioiden etiikkaa käsittelevällä eurooppalaisella työryhmällä (European Group on Ethics in Science and New Technologies, EGE). Työryhmän toimeksianto laajennettiin kattamaan kaikki tieteen ja teknologian soveltamisalat.

               (3)

               Työryhmän toimikautta jatkettiin neljällä vuodella ja toimeksiantoa muutettiin hieman 26 päivänä maaliskuuta 2001 tehdyllä komission päätöksellä C(2001) 691.

               (4)

               Työryhmän toimikaudesta päätettiin 11 päivänä toukokuuta 2005 komission päätöksellä 2005/383/EY (1) ja sitä jatkettiin komission päätöksellä 2009/757/EY (2).

               (5)

               Toimikautta on nyt syytä jatkaa viidellä vuodella ja nimittää näin ollen uudet jäsenet; tämä päätös ei kuitenkaan estä mahdollisuutta, että uusi komissio tarkistaa toimeksiantoa.

               (6)

               Tällä päätöksellä korvataan päätös 2009/757/EY,

         ON HYVÄKSYNYT TÄMÄN PÄÄTÖKSEN:
   1 artikla
   Komissio jatkaa luonnontieteiden ja uusien teknologioiden etiikkaa käsittelevän eurooppalaisen työryhmän (European Group on Ethics in Science and New Technologies), jäljempänä ’työryhmä’, toimikautta viidellä vuodella.
   2 artikla
   Tehtävä
   Työryhmän tehtävä on neuvoa komissiota eettisissä kysymyksissä, jotka liittyvät luonnontieteisiin ja uusiin teknologioihin, joko komission pyynnöstä tai työryhmän omasta aloitteesta. Euroopan parlamentti ja neuvosto voivat ehdottaa komissiolle kysymyksiä, joiden ne katsovat olevan eettisesti keskeisen tärkeitä. Pyytäessään työryhmältä lausuntoa komissio asettaa määräajan, jossa lausunto on annettava.
   3 artikla
   Työryhmän koostumus – Ehdokkuus – Nimittäminen
   1.   Komission puheenjohtaja nimittää työryhmän jäsenet.
   2.   Seuraavia sääntöjä sovelletaan:

               —

               Jäsenet nimitetään henkilökohtaisesti. Jäsenet toimivat yksityishenkilön ominaisuudessa, ja antaessaan neuvoja komissiolle heidän on toimittava riippumattomasti. Työryhmän on oltava riippumaton, moniarvoinen ja -tieteinen.

               —

               Työryhmässä on enintään 15 jäsentä.

               —

               Työryhmän jäsenet nimitetään viideksi vuodeksi. Nimitys voidaan uusia enintään kahdeksi uudeksi toimikaudeksi.

               —

               Työryhmän jäsenten valinta toteutetaan avoimen kiinnostuksenilmaisupyynnön kautta. Valintamenettelyssä otetaan huomioon myös muiden kanavien kautta vastaanotetut hakemukset.

               —

               Komissio julkistaa työryhmän jäsenten nimet Euroopan unionin virallisessa lehdessä.

               —

               Soveltuvat jäsenehdokkaat, joita ei nimitetä, kirjataan varallaololuetteloon.

               —

               Jos jäsen ei enää pysty osallistumaan tehokkaasti ryhmän työskentelyyn tai eroaa, puheenjohtaja voi nimittää varallaololistalta tilalle uuden jäsenen alkuperäisen jäsenen toimikauden loppuun asti.

         4 artikla
   Toiminta
   1.   Työryhmän jäsenet valitsevat keskuudestaan puheenjohtajan ja varapuheenjohtajan toimikauden ajaksi.
   2.   Komission puheenjohtaja hyväksyy työryhmän työohjelman, myös työryhmän oman aloiteoikeutensa puitteissa ehdottamat eettiset arvioinnit. Työryhmän puheenjohtajan kanssa läheisessä yhteistyössä toimiva komission Eurooppa-politiikan neuvonantajien toimisto on vastuussa työryhmän ja sen sihteeristön työn organisoinnista.
   3.   Työryhmän kokoukset ovat suljettuja tilaisuuksia. Näiden kokouksien lisäksi työryhmä voi neuvotella komission yksiköiden kanssa ja vaihtaa tarvittaessa näkemyksiä valtioista riippumattomien järjestöjen tai eri eturyhmien edustajien kanssa. Työryhmän kokousten esityslista toimitetaan asiaa käsitteleville komission yksiköille.
   4.   Työryhmä kokoontuu yleensä komission toimipaikassa komission määrittämän aikataulun ja muiden sääntöjen mukaisesti. Työryhmän olisi kokoonnuttava vähintään kuusi kertaa 12 kuukauden aikana ja sillä on vuodessa noin 12 työpäivää. Jäsenten edellytetään osallistuvan vähintään neljään kokoukseen vuodessa.
   5.   Lausuntoja valmistellessaan työryhmällä on seuraavat tehtävät käytettävissä olevien resurssien puitteissa:

               —

               se voi pyytää neuvoja ja ohjeita erityisasiantuntijoilta, jos tämän katsotaan olevan hyödyllistä ja/tai tarpeellista,

               —

               se voi teettää tutkimuksia saadakseen kaikki tarpeelliset tiedettä ja teknologiaa koskevat tiedot,

               —

               se voi perustaa työryhmiä käsittelemään erityiskysymyksiä,

               —

               se käy julkisia pyöreän pöydän neuvotteluja edistääkseen vuoropuhelua ja lisätäkseen antamiensa lausuntojen avoimuutta,

               —

               se luo tiiviit yhteydet komission yksiköihin, joiden työ liittyy työryhmän käsittelemään asiaan,

               —

               se voi luoda tiiviit yhteydet etiikkaan liittyvien tahojen edustajiin Euroopan unionissa ja ehdokasvaltioissa.

         6.   Työryhmän lausunnot on julkistettava välittömästi niiden hyväksymisen jälkeen. Jos lausuntoa ei ole hyväksytty yksimielisesti, siihen on sisällytettävä eriävät mielipiteet. Jos tietystä aiheesta on toiminnallisista syistä annettava neuvoja tavanomaista nopeammassa aikataulussa, annetaan lyhyt lausunto, jonka jälkeen tehdään tarpeen vaatiessa yksityiskohtaisempi analyysi; kaikkien lausuntojen avoimuus on varmistettava. Työryhmän lausunnoissa on aina käsiteltävä ajantasaista teknologiaa. Työryhmä voi tarpeen mukaan päättää päivittää lausuntojaan.
   7.   Työryhmän on vahvistettava oma työjärjestyksensä.
   8.   Työryhmän puheenjohtaja on vastuussa siitä, että työryhmän toiminnasta laaditaan kertomus ennen toimikauden loppua. Kertomus on julkaistava.
   5 artikla
   Kokouskulut
   Komissio vastaa sääntöjensä puitteissa työryhmän kokouksista aiheutuvista matka- ja oleskelukustannuksista.
   6 artikla
   Voimaantulo
   Tämä päätös julkaistaan Euroopan unionin virallisessa lehdessä, ja se tulee voimaan päivänä, jona työryhmän uudet jäsenet nimitetään. Sillä korvataan päätös 2009/757/EY.

      Tehty Brysselissä 23 päivänä joulukuuta 2009.

            Komission puolesta

         José Manuel BARROSO

            Puheenjohtaja

      (1)  EUVL L 127, 20.5.2005, s. 17.

      (2)  EUVL L 270, 15.10.2009, s. 18.


title: 2011/11/EU: Euroopan keskuspankin päätös, annettu 27 päivänä joulukuuta 2010 , luottamuksellisten tietojen toimittamisesta yritysrekistereitä koskevassa yhteisessä kehyksessä (EKP/2010/33)

text:
               11.1.2011

               FI

               Euroopan unionin virallinen lehti

               L 6/37

         EUROOPAN KESKUSPANKIN PÄÄTÖS,
   annettu 27 päivänä joulukuuta 2010,
   luottamuksellisten tietojen toimittamisesta yritysrekistereitä koskevassa yhteisessä kehyksessä
   (EKP/2010/33)
   (2011/11/EU)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön (jäljempänä ’EKPJ:n perussääntö’) ja erityisesti sen 5 artiklan,
   ottaa huomioon tilastointiin tarkoitettujen yritysrekisterien laatimista koskevan yhteisen kehyksen vahvistamisesta ja neuvoston asetuksen (ETY) N:o 2186/93 kumoamisesta 20 päivänä helmikuuta 2008 annetun Euroopan parlamentin ja neuvoston asetuksen (EY) N:o 177/2008 (1) ja erityisesti sen 12 artiklan,
   ottaa huomioon tilastointiin tarkoitettujen yritysrekisterien laatimista koskevan yhteisen kehyksen vahvistamisesta annetun Euroopan parlamentin ja neuvoston asetuksen (EY) N:o 177/2008 täytäntöönpanosta komission (Eurostat) ja jäsenvaltioiden välisen luottamuksellisten tietojen vaihtamisen osalta 11 päivänä maaliskuuta 2009 annetun komission asetuksen (EY) N:o 192/2009 (2),
   ottaa huomioon tilastointiin tarkoitettujen yritysrekisterien laatimista koskevan yhteisen kehyksen vahvistamisesta annetun Euroopan parlamentin ja neuvoston asetuksen (EY) N:o 177/2008 täytäntöönpanosta komission (Eurostat) ja keskuspankkien välisen luottamuksellisten tietojen vaihtamisen osalta 26 päivänä marraskuuta 2010 annetun komission asetuksen (EU) N:o 1097/2010 (3),
   ottaa huomioon Euroopan keskuspankin valtuuksista kerätä tilastotietoja 23 päivänä marraskuuta 1998 annetun neuvoston asetuksen (EY) N:o 2533/98 (4) ja erityisesti sen 8 a artiklan 2 kohdan, 3 kohdan, 5 kohdan ja 8 b artiklan,
   ottaa huomioon EKPJ:n perussäännön 46.2 kohdan ensimmäisessä luetelmakohdassa tarkoitetun yleisneuvoston myötävaikutuksen,
   sekä katsoo seuraavaa:

               (1)

               Jotta yritysrekistereitä voitaisiin kehittää yhdenmukaisella tavalla, asetuksella (EY) N:o 177/2008 perustettiin uusi yritysrekistereitä koskeva yhteinen kehys monikansallisten konsernien tietoja varten; yritysrekisteriä käytetään vain tilastollisia tarpeita varten.

               (2)

               Luottamuksellisten tietojen vaihdon komission ja sellaisten jäsenvaltioiden kansallisten keskuspankkien välillä, joiden rahayksikkö on euro, sekä komission ja Euroopan keskuspankin (EKP) välillä, tulisi edistää kansainvälisiä konserneja koskevien tietojen laadun varmistamista unionissa.

               (3)

               Komission kansallisille keskuspankeille ja EKP:lle toimitettavien tietojen muodon, turvallisuutta ja luottamuksellisuutta koskevien toimenpiteiden sekä toimitusmenettelyjen vahvistamiseksi komissio on antanut asetuksen (EU) N:o 1097/2010 asetuksen (EY) N:o 177/2008 täytäntöönpanosta.

               (4)

               Koska Euroopan keskuspankkijärjestelmän ja Euroopan tilastojärjestelmän (European Statistical System) hallinnointirakenteet ovat erilliset, on tarpeen määritellä muoto, turvallisuutta ja luottamuksellisuutta koskevat toimenpiteet sekä toimitusmenettely sellaisten tietojen osalta, jotka EKP ja kansalliset keskuspankit saavat komissiolta ja jotka kansalliset keskuspankit toimittavat kansallisille tilastolaitoksille ja Euroopan tilastoista sekä salassapidettävien tilastotietojen luovuttamisesta Euroopan yhteisöjen tilastotoimistolle annetun Euroopan parlamentin ja neuvoston asetuksen (EY, Euratom) N:o 1101/2008, yhteisön tilastoista annetun neuvoston asetuksen (EY) N:o 322/97 ja Euroopan yhteisöjen tilasto-ohjelmakomitean perustamisesta tehdyn neuvoston päätöksen 89/382/ETY, Euratom kumoamisesta 11 päivänä maaliskuuta 2009 annetussa Euroopan parlamentin ja neuvoston asetuksessa (EY) N:o 223/2009 (5) määritellyille muille Euroopan tilastojärjestelmään osallistuville kansallisille viranomaisille.

               (5)

               Tämän päätöksen säännösten soveltamisalaa voidaan EKP:n ja sellaisten jäsenvaltioiden kansallisten keskuspankkien välisellä sopimuksella, joiden rahayksikkö ei ole euro, laajentaa koskemaan myös näitä kansallisia keskuspankkeja,

         ON HYVÄKSYNYT TÄMÄN PÄÄTÖKSEN:
   1 artikla
   Soveltamisala
   1.   Jollei asetuksessa (EY) N:o 2533/98 vahvistetuista luottamuksellisuutta koskevista säännöksistä muuta johdu, kansalliset keskuspankit toimittavat monikansallisia konserneja ja niihin kuuluvia yksiköitä koskevat rekisteröitävät tiedot asetuksen (EU) N:o 1097/2010 liitteessä olevan B osan taulukkoa käyttäen jäsenvaltioidensa sellaisille tilastolaitoksille ja muille kansallisille viranomaisille, jotka osallistuvat Euroopan tilastojärjestelmään.
   2.   Tämän päätöksen 3 artiklaa sovelletaan kansallisiin keskuspankkeihin, kun ne toimittavat näitä rekisteröitäviä tietoja jäsenvaltiossaan olevalle Euroopan tilastojärjestelmän jäsenelle arvioitaviksi, korjattaviksi, täydennettäviksi sekä yhdistettäviksi niihin tietoihin, jotka Euroopan tilastojärjestelmän jäsen toimittaa komissiolle (Eurostat) asetuksen (EY) N:o 177/2008 11 artiklan mukaisesti.
   2 artikla
   Tietojen muoto ja toimittamismenettely
   1.   Toimitettaessa tietoja kansallisilta keskuspankeilta Euroopan tilastojärjestelmän jäsenille käytetään liitteessä vahvistettua muotoa.
   2.   Toimitettaessa tietoja kansallisilta keskuspankeilta Euroopan tilastojärjestelmän jäsenille tiedot ja metatiedot toimitetaan Euroopan tilastojärjestelmän standardien mukaisesti noudattaen komissiosta (Eurostat) saatavan, yritysrekistereistä laaditun Eurostatin suosituskäsikirjan uusimmassa toisinnossa määriteltyä rakennetta.
   3.   Toimitettaessa tietoja kansallisilta keskuspankilta Euroopan tilastojärjestelmän jäsenille kansalliset keskuspankit soveltavat asetuksessa (EY) N:o 192/2009 määriteltyjä nimeämiskäytäntöjä, rakenteita ja määritelmiä.
   4.   Tämän päätöksen mukaisesti toimitettavat tiedot ja metatiedot toimitetaan sähköisessä muodossa.
   5.   Tämän päätöksen mukaisesti toimitettavat tiedot ja metatiedot toimitetaan salassa pidettävien tietojen vaihdossa käytettävän turvallisen välineen taikka turvallisen etäyhteyden kautta.
   3 artikla
   Turvallisuutta ja luottamuksellisuutta koskevat toimenpiteet
   1.   EKP ja kansalliset keskuspankit säilyttävät tiedot, jotka ne ovat asetuksen (EY) N:o 177/2008 ja asetuksen (EU) N:o 1097/2010 mukaisesti saaneet komissiolta, ja jotka on merkitty salassa pidettäviksi, sellaisella turvallisella alueella, jonne pääsy on rajoitettu ja valvottu.
   2.   EKP:n ja kansallisten keskuspankkien komissiolta (Eurostat) saamia tietoja on lupa käyttää ainoastaan tilastollisiin tarpeisiin.
   3.   EKP ja kansalliset keskuspankit huolehtivat siitä, että tiedot turvallisuutta koskevista toimenpiteistä sisällytetään vuosittaiseen luottamuksellisuutta koskevaan kertomukseen tai että ne saatetaan komissiolle (Eurostat) ja asianomaisille kansallisille viranomaisille tiedoksi muulla tavoin.
   4 artikla
   Loppusäännös
   Tämä päätös tulee voimaan 1 päivänä tammikuuta 2011.

      Tehty Frankfurt am Mainissa 27 päivänä joulukuuta 2010.

            EKP:n puheenjohtaja

         Jean-Claude TRICHET

      (1)  EUVL L 61, 5.3.2008, s. 6.

      (2)  EUVL L 67, 12.3.2009, s. 14.

      (3)  EUVL L 312, 27.11.2010, s. 1.

      (4)  EYVL L 318, 27.11.1998, s. 8.

      (5)  EUVL L 87, 31.3.2009, s. 164.

      LIITE

         TIETOJEN TOIMITUKSEN RAKENNE JA MUOTO

      Monikansallisia konserneja ja niihin kuuluvia yksiköitä koskevan unionin rekisterin (jäljempänä ”EuroGroups-rekisteri”) tietojen laadunhallintaprosessiin kuuluvat seuraavat luottamuksellisia tietoja sisältävät tietuekokonaisuudet:

                  —

                  tietuekokonaisuudet, joissa on yhdistämisprosessin tulokset,

                  —

                  tietuekokonaisuudet, joissa on tiedot oikeudellisista yksiköistä,

                  —

                  tietuekokonaisuudet, joissa on tiedot määräysvallasta yksiköihin nähden ja yksiköiden omistuksesta,

                  —

                  tietuekokonaisuudet, joissa on yrityksiä koskevat tiedot,

                  —

                  tietuekokonaisuudet, joissa on monikansallisia konserneja koskevat tiedot,

                  —

                  tietuekokonaisuudet, joissa on tynkäkonserneja koskevat tiedot.

            Kunkin EuroGroups-rekisterin tietojen laadunhallintasyklin lopussa luodaan tietuekokonaisuus, jossa on tynkäkonserneja ja monikansallisia konserneja koskevat tulokset.
      Tietuekokonaisuuksien muodosta on säädetty asetuksen (EY) N:o 192/2009 liitteessä olevassa A osassa.
      Kansainvälisiä konserneja koskevien tietojen laadun parantamiseksi unionissa kansainväliset keskuspankit lähettävät tietuekokonaisuudet eteenpäin korjattuina, täydennettyinä ja salassapitotunnuksilla merkittyinä jäsenvaltionsa Euroopan tilastojärjestelmän jäsenelle. Asianomainen kansallinen viranomainen arvioi asetuksen (EU) N:o 1097/2010 liitteessä olevan A osan mukaisesti kansallisilta keskuspankeilta saamansa korjaukset, täydennykset ja salassapitotunnukset, ja tarpeen vaatiessa se sisällyttää ne niihin tietoihin, jotka se lähettää komissiolle asetuksen (EY) N:o 177/2008 11 artiklan mukaisesti.


               12.2.2016

               FI

               Euroopan unionin virallinen lehti

               C 55/131

         P7_TA(2013)0195
   Gabriele Albertinin parlamentaarisen koskemattomuuden puolustamista koskeva pyyntö
   Euroopan parlamentin päätös 21. toukokuuta 2013 Gabriele Albertinin parlamentaarisen koskemattomuuden ja erioikeuksien puolustamista koskevasta pyynnöstä (2012/2240(IMM))
   (2016/C 055/23)

      Euroopan parlamentti, joka

               —

               ottaa huomioon Gabriele Albertinin parlamentaarisen koskemattomuutensa puolustamiseksi esittämän, 19. heinäkuuta 2012 päivätyn pyynnön, joka liittyy milanolaisessa tuomioistuimessa vireillä olevaan asiaan ja josta ilmoitettiin täysistunnossa 10. syyskuuta 2012,

               —

               on kuullut Gabriele Albertinia työjärjestyksen 7 artiklan 3 kohdan mukaisesti,

               —

               ottaa huomioon Italian tasavallan perustuslain 68 pykälän sellaisena kuin se on muutettuna 29. lokakuuta 1993 annetulla lailla numero 3,

               —

               ottaa huomioon Euroopan unionin toiminnasta tehdyn sopimuksen liitteenä olevassa Euroopan unionin erioikeuksista ja vapauksista tehdyssä pöytäkirjassa N:o 7 olevan 8 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,

               —

               ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008, 19. maaliskuuta 2010 ja 6. syyskuuta 2011 antamat tuomiot (1),

               —

               ottaa huomioon työjärjestyksen 6 artiklan 3 kohdan ja 7 artiklan,

               —

               ottaa huomioon oikeudellisten asioiden valiokunnan mietinnön (A7-0149/2013),

               A.

               toteaa, että Euroopan parlamentin jäsen Gabriele Albertini on pyytänyt parlamentaarisen koskemattomuutensa puolustamista italialaisessa tuomioistuimessa vireillä olevan asian yhteydessä;

               B.

               ottaa huomioon, että Gabriele Albertinin pyyntö liittyy häntä vastaan Alfredo Robledon puolesta milanolaisessa tuomioistuimessa esitettyyn haasteeseen sekä Gabriele Albertinin itsensä antamiin lausuntoihin, jotka julkaistiin 26. lokakuuta 2011 italialaisen Il Sole 24 Ore -sanomalehden tekemässä ensimmäisessä haastattelussa ja 19. helmikuuta 2012 italialaisen Corriere della Sera -sanomalehden tekemässä toisessa haastattelussa;

               C.

               toteaa, että haasteen mukaan lehtihaastatteluissa annetut lausunnot merkitsevät kunnianloukkausta, jonka perusteella on esitetty vahingonkorvausvaade;

               D.

               toteaa, että kummassakin haastattelussa annetuissa lausunnoissa käsitellään niin kutsuttua johdannaisoikeudenkäyntiä sekä Milanon kaupungin osallisuutta koskevien vuonna 2005 tapahtuneiden seikkojen tutkimista Gabriele Albertinin toimiessa tuolloin kaupungin pormestarina;

               E.

               toteaa, että Gabriele Albertini oli kummankin haastattelun ajankohtana Euroopan parlamentin jäsen tultuaan valituksi vuonna 2004 ja 2009 järjestetyissä Euroopan parlamentin vaaleissa;

               F.

               ottaa huomioon, että Euroopan unionin erioikeuksista ja vapauksista tehdyn pöytäkirjan 8 artiklan määräysten mukaisesti Euroopan parlamentin jäseniä ei voida alistaa tutkittavaksi, pidättää tai haastaa oikeuteen heidän tehtäviään hoitaessaan ilmaisemiensa mielipiteiden tai äänestystensä perusteella;

               G.

               toteaa, että parlamentin vakiintuneen käytännön mukaisesti se, että käsittely on luonteeltaan siviilioikeudellista tai hallinto-oikeudellista tai sisältää tiettyjä siviili- tai hallinto-oikeuteen kuuluvia näkökohtia, ei vielä sinällään estä soveltamasta kyseisessä artiklassa tarkoitettua koskemattomuutta;

               H.

               toteaa, että tapausta koskevat tosiseikat, sellaisina kuin ne ovat esitettyinä haasteessa ja Gabriele Albertinin oikeudellisten asioiden valiokunnalle antamassa suullisessa selvityksessä, osoittavat että annetuilla lausunnoilla ei ole suoraa ja ilmeistä yhteyttä siihen, miten Gabriele Albertini on hoitanut tehtäviään Euroopan parlamentin jäsenenä;

               I.

               toteaa, että siksi Gabriele Albertini ei ollut hoitamassa tehtäviään Euroopan parlamentin jäsenenä antaessaan mainitut kaksi haastattelua johdannaisoikeudenkäynnistä;

               1.

               päättää olla puolustamatta Gabriele Albertinin parlamentaarista koskemattomuutta ja erioikeuksia;

               2.

               kehottaa puhemiestä välittämään tämän päätöksen välittömästi Italian tasavallan toimivaltaisille viranomaisille ja Gabriele Albertinille.

      (1)  Asia 101/63, Wagner v. Fohrmann ja Krier, tuomio 12.5.1964 (Kok. 1964, s. 387, Kok. Ep. I, s. 203), asia 149/85, Wybot v. Faure ym., tuomio 10.7.1986 (Kok. 1986, s. 2391, Kok. Ep. VIII, s. 729), asia T-345/05, Mote v. parlamentti, tuomio 15.10.2008 (Kok. 2008, s. II-2849), yhdistetyt asiat C-200/07 ja C-201/07, Marra v. De Gregorio ja Clemente, tuomio 21.10.2008 (Kok. 2008, s. I-7929), asia T-42/06, Gollnisch v. parlamentti, tuomio 19.3.2010 (Kok. 2010, s. II-1135) ja asia C-163/10, Patriciello, tuomio 6.9.2011 (Kok. 2011, s. I-7565).


title: 2014/556/EU: Euroopan parlamentin päätös, annettu 3 päivänä huhtikuuta 2014 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2012, pääluokka VII – Alueiden komitea

text:
               5.9.2014

               FI

               Euroopan unionin virallinen lehti

               L 266/136

         EUROOPAN PARLAMENTIN PÄÄTÖS,
   annettu 3 päivänä huhtikuuta 2014,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2012, pääluokka VII – Alueiden komitea
   (2014/556/EU)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2012 (1),

               —

               ottaa huomioon Euroopan unionin konsolidoidun tilinpäätöksen varainhoitovuodelta 2012 (COM(2013) 570 – C7-0279/2013) (2),

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2012 sekä toimielinten vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2012 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 164, 165 ja 166 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0226/2014),

               1.

               myöntää alueiden komitean pääsihteerille vastuuvapauden alueiden komitean talousarvion toteuttamisesta varainhoitovuonna 2012;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL L 56, 29.2.2012.

      (2)  EUVL C 334, 15.11.2013, s. 1.

      (3)  EUVL C 331, 14.11.2013, s. 1.

      (4)  EUVL C 334, 15.11.2013, s. 122.

      (5)  EYVL L 248, 16.9.2002, s. 1.

      (6)  EUVL L 298, 26.10.2012, s. 1.


Tärkeä oikeudellinen huomautus

|

52007BP0127(01)

1. Euroopan parlamentin päätös 24. huhtikuuta 2007 vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2005 (C6-0401/2006 - 2006/2168(DEC))

Virallinen lehti nro 074 E , 20/03/2008 s. 0267 - 0268

		1.Euroopan parlamentin päätös 24. huhtikuuta 2007 vastuuvapauden myöntämisestä Euroopan verkko- ja tietoturvaviraston talousarvion toteuttamisesta varainhoitovuonna 2005 (C6-0401/2006 — 2006/2168(DEC))Euroopan parlamentti, joka- ottaa huomioon Euroopan verkko- ja tietoturvaviraston lopullisen tilinpäätöksen varainhoitovuodelta 2005 [1],- ottaa huomioon tilintarkastustuomioistuimen kertomuksen Euroopan verkko- ja tietoturvaviraston tilinpäätöksestä varainhoitovuodelta 2005 sekä viraston vastaukset [2],- ottaa huomioon neuvoston 27. helmikuuta 2007 antaman suosituksen (5711/2007 — C6-0080/2007),- ottaa huomioon EY:n perustamissopimuksen ja erityisesti sen 276 artiklan,- ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [3] ja erityisesti sen 185 artiklan,- ottaa huomioon Euroopan verkko- ja tietoturvaviraston perustamisesta 10. maaliskuuta 2004 annetun Euroopan parlamentin ja neuvoston asetuksen (EY) N:o 460/2004 [4] ja erityisesti sen 17 artiklan,- ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 [5] ja erityisesti sen 94 artiklan,- ottaa huomioon työjärjestyksen 71 artiklan ja liitteen V,- ottaa huomioon talousarvion valvontavaliokunnan mietinnön (A6-0102/2007);1. myöntää Euroopan verkko- ja tietoturvaviraston johtajalle vastuuvapauden talousarvion toteuttamisesta varainhoitovuonna 2005;2. esittää huomautuksensa oheisessa päätöslauselmassa;3. kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan verkko- ja tietoturvaviraston johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).[1] EUVL C 266, 31.10.2006, s. 16.[2] EUVL C 312, 19.12.2006, s. 1.[3] EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).[4] EUVL L 77, 13.3.2004, s. 1.[5] EYVL L 357, 31.12.2002, s. 72.--------------------------------------------------


Tärkeä oikeudellinen huomautus

|

52007BP0116(02)

2. Euroopan parlamentin päätös 24. huhtikuuta 2007 Euroopan huumausaineiden ja niiden väärinkäytön seurantakeskuksen tilien päättämisestä varainhoitovuodelta 2005 (C6-0390/2006 - 2006/2157(DEC))

Virallinen lehti nro 074 E , 20/03/2008 s. 0203 - 0204

		2.Euroopan parlamentin päätös 24. huhtikuuta 2007 Euroopan huumausaineiden ja niiden väärinkäytön seurantakeskuksen tilien päättämisestä varainhoitovuodelta 2005 (C6-0390/2006 — 2006/2157(DEC))Euroopan parlamentti, joka- ottaa huomioon Euroopan huumausaineiden ja niiden väärinkäytön seurantakeskuksen lopullisen tilinpäätöksen varainhoitovuodelta 2005 [1],- ottaa huomioon tilintarkastustuomioistuimen kertomuksen Euroopan huumausaineiden ja niiden väärinkäytön seurantakeskuksen tilinpäätöksestä varainhoitovuodelta 2005 sekä keskuksen vastaukset [2],- ottaa huomioon neuvoston 27. helmikuuta 2007 antaman suosituksen (5711/2007 — C6-0080/2007),- ottaa huomioon EY:n perustamissopimuksen ja erityisesti sen 276 artiklan,- ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [3] ja erityisesti sen 185 artiklan,- ottaa huomioon Euroopan huumausaineiden ja niiden väärinkäytön seurantakeskuksen perustamisesta 8. helmikuuta 1993 annetun neuvoston asetuksen (ETY) N:o 302/93 [4] ja erityisesti sen 11 a artiklan,- ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 [5] ja erityisesti sen 94 artiklan,- ottaa huomioon työjärjestyksen 71 artiklan ja liitteen V,- ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A6-0100/2007);1. toteaa, että Euroopan huumausaineiden ja niiden väärinkäytön seurantakeskuksen varainhoitovuoden 2004 ja 2005 tilinpäätöstiedot ovat seuraavat:Lähde: Seurantakeskuksen toimittamat tiedot. Taulukossa annetaan yhteenveto seurantakeskuksen lopullisessa tilinpäätöksessä esitetyistä tiedoista(1000 euroa) |Tuloslaskelma varainhoitovuosilta 2004 ja 2005 || 2005 | 2004 |TulotTuet komissiolta | 12000 | 11730 |Tuet Norjalta | 516 | 514 |Käyttötarkoitukseensa sidotut tulot | 190 | 211 |Sekalaiset tulot | 93 | 33 |Tulot yhteensä (a) | 12799 | 12488 |Varainhoitovuoden talousarviomenotHenkilöstö — Talousarvion I osasto— Maksut | 5762 | 5832 |— Siirretyt määrärahat | 154 | 122 |Hallinto — Talousarvion II osasto— Maksut | 1094 | 1088 |— Siirretyt määrärahat | 650 | 356 |Toiminta — Talousarvion III osasto (lukuun ottamatta käyttötarkoitukseensa sidottuja tuloja)— Varainhoitovuoden maksumäärärahoista suoritetut maksut | 4159 | 2342 |— Siirretyt määrärahat | | 1260 |Käyttötarkoitukseensa sidotut tulot (Phare ja kolmannet maat) | 101 | 201 |Menot yhteensä (b) | 11920 | 11200 |Varainhoitovuoden tulokset (a - b) | 879 | 1288 |Aiemmalta varainhoitovuodelta siirretty tase | 1508 | 295 |Siirretyt ja perutut määrärahat | 1239 | 245 |Aiemman varainhoitovuoden käyttämättä jääneet uudelleen käytettävät määrät | - 58 | 15 |Palautukset komissiolle | -1508 | - 3 |Palautukset Norjalle | - 128 | 81 |Kurssierot | 1 | - 1 |Varainhoitovuoden tase (EY-avustus + Norjan osuus) | 1933 | 1920 |Norja-avustus 2005 | - 516 | |Varainhoitovuoden tase (vain EY-avustus) | 1417 | |2. hyväksyy Euroopan huumausaineiden ja niiden väärinkäytön seurantakeskuksen tilien päättämisen varainhoitovuodelta 2005;3. kehottaa puhemiestä välittämään tämän päätöksen Euroopan huumausaineiden ja niiden väärinkäytön seurantakeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).[1] EUVL C 266, 31.10.2006, s. 43.[2] EUVL C 312, 19.12.2006, s. 86.[3] EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).[4] EYVL L 36, 12.2.1993, s. 1, asetus sellaisena kuin se on viimeksi muutettuna asetuksella (EY) N:o 1651/2003 (EUVL L 245, 29.9.2003, s. 30).[5] EYVL L 357, 31.12.2002, s. 72.--------------------------------------------------


Avis juridique important

|

31993D0725

93/725/EY: Neuvoston päätös, tehty 23 päivänä marraskuuta 1993, Euroopan yhteisön ja Romanian välisen eräiden viinien vastavuoroista tariffikiintiöiden käyttöönottoa koskevan sopimuksen tekemisestä kirjeenvaihtona

Virallinen lehti nro L 337 , 31/12/1993 s. 0172 - 0172 Suomenk. erityispainos Alue 3 Nide 55 s. 0092  Ruotsink. erityispainos Alue 3 Nide 55 s. 0092

NEUVOSTON PÄÄTÖS,tehty 23 päivänä marraskuuta 1993,Euroopan yhteisön ja Romanian välisen eräiden viinien vastavuoroista tariffikiintiöiden käyttöönottoa koskevan sopimuksen tekemisestä kirjeenvaihtona (93/725/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan,ottaa huomioon komission ehdotuksen,sekä katsoo, ettäEuroopan yhteisön ja Romanian välisillä eräiden viinien vastavuoroista tariffikiintiöiden käyttöönottoa koskevalla sopimuksella viinikauppaa voidaan edistää yhteisön ja kyseisen maan välillä tehdyn assosiointisopimuksen sekä kauppaa ja kaupan liitännäistoimenpiteitä koskevan väliaikaisen sopimuksen mukaisesti; sen vuoksi sopimus olisi hyväksyttävä,sopimuksen eräiden määräysten täytäntöönpanon helpottamiseksi komission olisi voitava viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1) 83 artiklassa säädettyä menettelyä noudattaen antaa tarvittavat yksityiskohtaista soveltamista koskevat säädökset, jatämä sopimus on tarpeen tehdä yhteisön tasolla, koska sen määräykset liittyvät suoraan yhteisen kauppa- ja maatalouspolitiikan sääntelemiin toimenpiteisiin,ON PÄÄTTÄNYT SEURAAVAA:1 artikla Hyväksytään Euroopan yhteisön puolesta Euroopan yhteisön ja Romanian välinen eräiden viinien vastavuoroista tariffikiintiöiden käyttöönottoa koskeva kirjeenvaihtona tehty sopimus.Sopimuksen teksti on tämän päätöksen liitteenä.2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus ja tallettaa hyväksymiskirja yhteisön puolesta.3 artikla Komissiolla on oikeus antaa säädökset asetuksen (ETY) N:o 822/87 83 artiklassa säädettyä menettelyä noudattaen sopimuksen 6 kohdan toisen luetelmakohdan ja 8 kohdan soveltamista koskevista yksityiskohtaisista säännöistä.4 artikla Tämä päätös julkaistaan Euroopan yhteisöjen virallisessa lehdessä.Tehty Brysselissä 23 päivänä marraskuuta 1993.Neuvoston puolestaPuheenjohtajaM. SMET(1) EYVL N:o L 84, 27.3.1987, s. 1. Asetus sellaisena kuin se on viimeksi muutettuna asetuksella (ETY) N:o 1566/93 (EYVL N:o L 154, 25.6.1993, s. 39)


Avis juridique important

|

32002D0713(01)

Neuvoston päätös, tehty 27 päivänä kesäkuuta 2002, työntekijöiden vapaan liikkuvuuden neuvoa-antavan komitean Alankomaita edustavien varsinaisten jäsenten ja varajäsenen nimeämisestä

Virallinen lehti nro C 168 , 13/07/2002 s. 0001 - 0001

Neuvoston päätös,tehty 27 päivänä kesäkuuta 2002,työntekijöiden vapaan liikkuvuuden neuvoa-antavan komitean Alankomaita edustavien varsinaisten jäsenten ja varajäsenen nimeämisestä(2002/C 168/01)EUROOPAN UNIONIN NEUVOSTO, jokaottaa huomioon työntekijöiden vapaasta liikkuvuudesta yhteisön alueella 15 päivänä lokakuuta 1968 annetun neuvoston asetuksen (ETY) N:o 1612/68(1) ja erityisesti sen 26 ja 27 artiklan,ottaa huomioon Alankomaiden hallituksen esittämän ehdokkaiden luettelon,sekä katsoo seuraavaa:(1) Neuvosto on 7 päivänä toukokuuta 2002 tekemällään päätöksellä(2) nimennyt työntekijöiden vapaan liikkuvuuden neuvoa-antavan komitean jäsenet ja varajäsenet 7 päivästä toukokuuta 2002 alkaneeksi ja 6 päivänä toukokuuta 2004 päättyväksi toimikaudeksi Alankomaiden hallituksen edustajia lukuun ottamatta.(2) On nimettävä Alankomaita edustavat varsinaiset jäsenet ja varajäsen työntekijöiden vapaan liikkuvuuden neuvoa-antavaan komiteaan jäljellä olevaksi toimikaudeksi eli 6 päivään toukokuuta 2004,ON PÄÄTTÄNYT SEURAAVAA:1 artiklaNimetään seuraavat henkilöt työntekijöiden vapaan liikkuvuuden neuvoa-antavan komitean varsinaisiksi jäseniksi ja varajäseneksi 24 päivänä kesäkuuta 2002 alkavaksi ja 6 päivänä toukokuuta 2004 päättyväksi toimikaudeksi:HALLITUKSEN EDUSTAJAT>TAULUKON PAIKKA>2 artiklaTämä päätös julkaistaan tiedoksi Euroopan yhteisöjen virallisessa lehdessä.Tehty Luxemburgissa 27 päivänä kesäkuuta 2002.Neuvoston puolestaPuheenjohtajaM. Arias Cañete(1) EYVL L 257, 18.10.1968, s. 2.(2) EYVL C 119, 22.5.2002, s. 1.


Avis juridique important

|

31994D0578

94/578/EY: Neuvoston päätös, tehty 18 päivänä heinäkuuta 1994, Euroopan yhteisön ja Intian tasavallan välisen kumppanuutta ja kehitystä koskevan yhteistyösopimuksen tekemisestä

Virallinen lehti nro L 223 , 27/08/1994 s. 0023 - 0023 Suomenk. erityispainos Alue 11 Nide 32 s. 0161  Ruotsink. erityispainos Alue 11 Nide 32 s. 0161

NEUVOSTON PÄÄTÖS,tehty 18 päivänä heinäkuuta 1994,Euroopan yhteisön ja Intian tasavallan välisen kumppanuutta ja kehitystä koskevan yhteistyösopimuksen tekemisestä (94/578/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 ja 130 y artiklan 228 artiklan 2 kohdan ensimmäisen virkkeen ja 3 kohdan 1 alakohdan yhteydessä,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo, ettäperustamissopimuksen 130 artiklan nojalla yhteisön kehitysyhteistyöpolitiikka edistää kehitysmaiden kestävää taloudellista ja sosiaalista kehitystä, niiden sopusointuista ja asteittaista yhdentymistä maailmantalouteen ja köyhyyden torjuntaa näissä maissa,saavuttaakseen tavoitteensa ulkosuhteiden alalla yhteisön on hyväksyttävä sopimus, jota tämä päätös koskee,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisön ja Intian tasavallan välinen kumppanuuteen ja kehitykseen liittyvä yhteistyösopimus.Sopimuksen teksti on liitetty tähän päätökseen.2 artiklaNeuvoston puheenjohtaja tekee yhteisön puolesta sopimuksen(3) 29 artiklassa määrätyn ilmoituksen.3 artiklaKomissio, jota jäsenvaltioiden edustajat avustavat, edustaa yhteisöä sopimuksen 22 artiklassa tarkoitetussa sekakomiteassa.4 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä 18 päivänä heinäkuuta 1994.Neuvoston puolestaPuheenjohtajaK. KINKEL(1) EYVL N:o C 103, 14.4.1993, s. 8(2) EYVL N:o C 128, 9.5.1994(3) EYVL N:o L 223, 27.8.1994, s. 35


title: Komission päätös (EU) 2015/715, annettu 30 päivänä huhtikuuta 2015, maakaasunsiirtoverkkoihin pääsyä koskevista edellytyksistä annetun Euroopan parlamentin ja neuvoston asetuksen (EY) N:o 715/2009 liitteen I muuttamisesta (ETA:n kannalta merkityksellinen teksti)

text:
               5.5.2015

               FI

               Euroopan unionin virallinen lehti

               L 114/9

         KOMISSION PÄÄTÖS (EU) 2015/715,
   annettu 30 päivänä huhtikuuta 2015,
   maakaasunsiirtoverkkoihin pääsyä koskevista edellytyksistä annetun Euroopan parlamentin ja neuvoston asetuksen (EY) N:o 715/2009 liitteen I muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maakaasunsiirtoverkkoihin pääsyä koskevista edellytyksistä ja asetuksen (EY) N:o 1775/2005 kumoamisesta 13 päivänä heinäkuuta 2009 annetun Euroopan parlamentin ja neuvoston asetuksen (EY) N:o 715/2009 (1) ja erityisesti sen 23 artiklan 2 kohdan,
   sekä katsoo seuraavaa:

               (1)

               Asetuksen (EY) N:o 715/2009 liitteessä I vahvistettuja hallintamenettelyjä ja avoimuusvaatimuksia on muutettu komission päätöksellä 2012/490/EU (2) yhdenmukaistettujen eurooppalaisten ylikuormituksen hallintasääntöjen panemiseksi täytäntöön.

               (2)

               Päätöksen 2012/490/EU täytäntöönpanoprosessissa on ilmaantunut epäjohdonmukaisuuksia, jotka liittyvät viraston yhteenliitäntäpisteiden ylikuormituksesta laatiman seurantaraportin julkaisupäivään sekä siirtoverkonhaltijoiden antamien tietojen julkaisupäivään. Jotta virasto saisi tiedot, jotka se tarvitsee täyttääkseen seurantatehtävänsä, jota päätöksen 2012/490/EU tehokas täytäntöönpano edellyttää, on tarpeen muuttaa siirtoverkonhaltijoiden julkaisemien tietojen julkaisuajankohtaa sekä päivää, jona viraston on julkaistava raporttinsa.

               (3)

               Sen vuoksi asetuksen (EY) N:o 715/2009 liitettä I olisi muutettava.

               (4)

               Tässä päätöksessä säädetyt toimenpiteet ovat Euroopan parlamentin ja neuvoston direktiivin 2009/73/EY (3) 51 artiklalla perustetun komitean lausunnon mukaiset,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan asetuksen (EY) N:o 715/2009 liite I tämän päätöksen liitteen mukaisesti.
   2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 30 päivänä huhtikuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 211, 14.8.2009, s. 36.

      (2)  Komission päätös 2012/490/EU, annettu 24 päivänä elokuuta 2012, maakaasunsiirtoverkkoihin pääsyä koskevista edellytyksistä annetun Euroopan parlamentin ja neuvoston asetuksen (EY) N:o 715/2009 liitteen I muuttamisesta (EUVL L 231, 28.8.2012, s. 16).

      (3)  Euroopan parlamentin ja neuvoston direktiivi 2009/73/EY, annettu 13 päivänä heinäkuuta 2009, maakaasun sisämarkkinoita koskevista yhteisistä säännöistä ja direktiivin 2003/55/EY kumoamisesta (EUVL L 211, 14.8.2009, s. 94).

      LIITE
      Muutetaan asetuksen (EY) N:o 715/2009 liite I seuraavasti:

                  1)

                  Korvataan 2.1.1 kohdan 2 alakohta seuraavasti:

                              ”2)

                              Vuodesta 2015 alkaen virasto julkaisee kunkin vuoden 1 päivään kesäkuuta mennessä seurantaraportin edeltävänä vuonna myytyjen kiinteäkapasiteettituotteiden aiheuttamasta ylikuormituksesta yhteenliitäntäpisteissä käyttäen perustana tietoja, joita siirtoverkonhaltijat julkaisevat tämän liitteen 3 kohdan nojalla ja jotka kansalliset sääntelyviranomaiset ovat tarvittavilta osin todentaneet sekä ottaen mahdollisimman suuressa määrin huomioon kapasiteettikaupan jälkimarkkinoilla ja keskeytyvän kapasiteetin käytön.”

                  2)

                  Korvataan 3.3 kohdan 2 alakohta seuraavasti:

                              ”2)

                              Kaikkia olennaisia kohtia koskevat 3.3 kohdan 1 alakohdan a, b ja d alakohdan mukaiset tiedot on julkaistava vähintään seuraavien 24 kuukauden ajalta.”